Flamengo’s vlieg hoog - Sports - Erongo
Monday, December 09th, 2019 18:35:35
Dertien spanne in aksie
28 October 2019 | Sports
Maurechen Mouton; Organiseerder; “Die gees was deurlopend goed en die intense kwarteindwedstryde was van hoë gehalte.”
Die naaswenners, Invincible. Foto verskaf
Flamengo is as oorwinners huis toe. Foto verskaf
Die All Star-binnenshuise sokkertoernooi het gister (Saterdag) by Swakopmund Football Club (SFC) plaasgevind, waar Flamengo as die wenners gekroon is uit die 13 spanne wat aan die 5-aan-’n-kant toernooi deelgeneem het.
In die finaal het hulle Invincible 2 – 0 geklop. Marciano January is as speler van die toernooi aangewys en Reginald Willemse was die top doelskietter. Beide is Invincible-spanlede.
Flamengo het die eerste kwarteinstryd teen Tika Taka 4 – 2 gewen. Daarna was dit ’n strawwe stryd vir die Future Stars wat CR7 United 3 – 2 geklop het.
Die Desert Foxes was aan die verloorkant toe Invincible hulle 3 – 0 geklop het. Daarna het Cape Town City na die halfeindstryd deurgedring met ’n 2 – 0 sege teen die Basters. Cape Town City het toe vir CR7 United geklop met ’n telling van 6 – 0. Einde laaste het Cape Town City vir CR7 United verbygesteek op die punteleer en die derde plek opgeraap.
Dus was Invincible amper regtig “invincible”, maar moes hulle die knie vir Flemengo buig.
Met dié sege is Flamengo met N$5 000 wat deur FNB (hoof borg), OTB Sport, Desert Creek Spur, Go Kart Swakopmund en Herco Marketing geborg is, huis toe.
OTB Sport se bestuurder Ron Johns het gesê dat hy sommer “baie glimlagte gesien het”. Op haar beurt het Maurechen Mouton, een van die organiseerders, gesê sy glo die dag het goed afgeloop. “Die spelers is gelukkig, die gees was deurlopend goed en die intense kwarteindwedstryde was van hoë gehalte.”
6 days ago - 02 December 2019 | Sports